Evropa

3.diel série “Solárne Impérium”

Obsah

Mier

Mŕtva loď

Xue

Wei Hang-to

Záchranný plán

Planéta v pohybe

Mars

Vojna

Orbit Evropy

Stále žijem?

Orbitálna stanica

Prvé kroky na novej planéte

Ops

Charkesov

Rodina

Rozvoj

Evropa je nádherná

Mier

Slnko stálo v nadhlavníku a pieklo. Teda ak sa dá povedať teplote tesne nad 10°C. Nad obzorom sa prevaľovali oba mesiace. Deimos bol o niečo vyššie a so záľubou som ho pozoroval spod privretých viečok. Leto 2181 sa na Marse skutočne vydarilo. Z príjemného letného dňa ma vyrušilo volanie NaCo. Bol to hovor zo Zeme, teda presnejšie spojené vysielanie prezidenta Harmona a čínskeho cisára Kao-Wongua. Operátor mi veľmi úctivo vysvetlil dôležitosť, že sa jedná o mierové rokovania prezidentov viacerých krajín, prebiehajúce v Pekingu. Prenos išiel cez čínske satelity, takže bol v pomerne dobrej kvalite. Odozva bola len pár sekúnd a rozhovor bol takmer bez prestávok.

# Chris? Tu John Harmon. Počujeme sa?

# Áno pán prezident. Vidím, že vysielate cez čínske satelity. Čo sa deje? Môžem Vám nejak pomôcť?

# Ako už viete od operátorov, prebiehajú mierové jednania v Pekingu. Sú tu takmer všetci prezidenti štátov a lídri väčších miest. Chceme už ukončiť túto svetovú vojnu.

Na pozadí prebehol akýsi šum a chvíľu bolo ticho. Nakoniec sa znova ozval hlas, ale tentokrát to bol čínsky cisár. Hovoril po čínsky a automatický prekladateľ musel jeho slová tlmočiť.

# Sheppard, musím opraviť prezidenta Harmona. Toto želanie nie je želanie veľkej Číny. Pristúpime k nejakej dohode len v prípade ak to bude pre Čínu výhodné.

# Rozumiem. Ak so mnou chcete o niečom hovoriť, môžem Vás požiadať aby ste ma oslovoval celým menom a použil titul? Zasa sa na druhej strane ozval šum. Prestávka bola značne dlhšia, ale nakoniec cisár prehovoril.

# Súhlasím... budem Vás teda oslovovať politickým titulom, prezident Sheppard alebo pán Sheppard.

# Ďakujem. O čom ste so mnou chceli hovoriť?

Znova sa slova ujal prezident Harmon.

# Chris, táto vojna už trvá dlho. Veľmi dlho. Sme z nej už všetci unavení. Priemysel krajín sa orientuje už takmer len na vojenskú výrobu. A obyvateľstvo je zdecimované stratami a neustálymi odvodmi nových a nových regrútov. Čína predo mňa postavila zoznam požiadaviek, ktoré by mali ústiť do podpísania mierovej dohody medzi našimi krajinami.

Počúvam pozorne pán prezident.

# Pamätáš si záväzok, ktorý si podpisoval aj ty ako veliteľ 117-ky ohľadom zavedení kolonizačných daní od roku 2200?

Zahrabal som v NaCo a ... musel som pritakať.

# Áno, mám to pred sebou. Je to rozpísané na troch stranách, ale v skratke povedané - všetky osady sme podpísali, že od roku 2200 zavedieme 25% daň z nerastných surovín a budeme ich zasielať na Zem. Na naše náklady.

# Presne tak. Prezident Kao-Wong požaduje zavedenie tejto dane okamžite. Nakoľko ste prezidentom Mars-Conu ako vyslanec Austrálie, patria Vaše dane Austrálii. Prezident Kao-Wong požaduje prerozdelenie a to tak, že polovica z Vašich daní by mala pripadnúť Číne.

Zamyslel som sa. Tá daň by až taký problém nemusel byť. Máme aj tak nadprodukciu surovín a skôr nám chýbajú technológie aby sme ich vedeli vôbec využiť. Ale problém je doprava. Ako na orbitu tak aj na Zem. Po krátkej úvahe som odpovedal:

# Pán prezident, pán cisár. Môj záväzok nespochybňujem a dodržím ho. Ale je od roku 2200. Nevidím najmenší dôvod k takémuto kroku a takto zaťažiť našu ekonomiku pred dohodnutým termínom.

# Sheppard, teda prezident Sheppard! Zvážte svoju odpoveď. Stojí na nej mier s Vašou krajinou. Ozval sa strohým hlasom cisár Kao-Wong, tentokrát v angličtine.

# Pán cisár, nemám čo zvažovať. Aj keď mám prezidenta Harmona rád, nič Zemi nedlžím a mám zodpovednosť za svojich ľudí, za obyvateľov Mars-Conu. Ako by ste im vysvetlil vy, že majú začať pracovať viac pre nejakú Čínu vzdialenú niekoľko miliónov kilometrov, navyše keď na nás nariadila zákerný útok a vedie proti nám nezmyselnú vojnu?

Na druhej strane sa znova ozval šum ktorý prerástol v hádku. Zabudli vypnúť mikrofóny a tak som rozoznával časti slov a viet. Zmysel som ale pochopil. Kao-Wong nástojil na tom aby ma Harmon presvedčil a Harmon mu vysvetľoval, že neexistuje právna viazanosť ktorou ma môže donútiť aby som niečo také spravil. Nakoniec šum ale ustal a ozval sa unavený Harmonov hlas.

# Chris, nemám žiadny právny nárok to od Vás žiadať a verte že mi to je proti srsti, ale pokúste sa to ešte zvážiť. Stojí na tom mier na Zemi.

# Pán prezident, k nátlakovej dohode nepristúpim. Mám však obchodný protinávrh. Ak sa na ňom dohodneme, som ochotný začať plniť dohodu podľa požiadaviek Číňanov.

# Počúvame Vás.

# Záväzok mal platiť od roku 2200 do roku 2250. Skorším začatím plnenia požadujem dobu závislosti skrátiť z 50 rokov na 30 rokov.

# S týmto nemôžeme súhlasiť. Návratnosť investície bola kalkulovaná na objem zasielaných surovín po dobu minimálne 40 rokov. 30 rokov plnenia by bola úmyselná strata projektu a financujúce banky by ju nikdy neschválili. 40 rokov ale myslím, že budú akceptovať. Hlavne ak sa ukončí vojna a znova sa rozbehne obchod.

# Súhlasím. Teda 40 rokov. Pritakal som po chvíli uvažovania. Ale dohoda padne, pokiaľ proti nám Čína podnikne ďalší útok.

# V poriadku. U nás to ešte samozrejme musia schváliť vlády.

# Rozumiem. U nás to takisto musí odobriť Rada Mars-Conu. Druhá podmienka je že nemáme vybudovaný vesmírny výťah a súčasnými prostriedkami toho ani ešte dlho nebudeme schopní. Ak chcete začať skoršie plnenie potrebujeme aby ste technológie na jeho výstavbu znášali vy na Zemi.

Znova sa ozval šum, ale výsledkom bol súhlas.

# A po tretie – Mars ešte dlho nebude schopný postaviť vlastnú vesmírnu loď. Ak požadujete zasielanie surovín, je potrebné aby ste flotilu transportných lodí zabezpečili Vy.

Tentokrát pauza ani nebola. Takmer okamžite sa ozval Kao-Wong.

# S týmto samozrejme počítame a už na tom pracujeme. Do 3 mesiacov budeme mať pripravený prvý vlastný kontajnerový trajekt na transport tovaru.

# Výborne. A teraz posledná a najdôležitejšia požiadavka. Transport surovín do Austrálie beriem ako splácanie dlhu. Ale transport do Číny musí mať pre nás nejaký dôvod. Požadujem aby Čína nám za oplátku zasielala tovary, hlavne elektroniku, priemyselné súčiastky, výrobky dennej spotreby, šatstvo, .. atď. Zoznam Vám viem zaslať v priebehu pár týždňov. Navyše by sme tak využili prázdne kontajnery pri ceste lode k nám.

Zasa prišla odpoveď takmer okamžite.

# Aj s týmto súhlasíme. Ak to je všetko, naši právnici vypracujú znenie dohody a pošleme Vám ju v elektronickej forme na podpis.

# Súhlasím. Takže sme dohodnutí? Je to z Vašej strany všetko?

Tentokrát sa šum ozval a odmlka bola dlhšia. Ozval sa prezident Harmon.

# Nie Chris, aby som povedal pravdu, nie je. Je tu ešte jedna požiadavka. Na Vás osobne. Ale na dnešok už stačilo. My tu budeme pracovať pár dní na dotiahnutí dohody a zmluvy do finálneho tvaru. Tú druhú časť si prejdeme potom. Ozveme sa. Zatiaľ sa držte a ďakujem za ústretovosť.

Ani som im nestihol odpovedať a spojenie sa zrušilo. Zamyslel som sa a po hodinke som zvolal Radu.

Tantalus sa za tie roky rozvinul. Kupoly žiarili na slnku a priestor medzi nimi bol husto zarastený lesoparkom. Cez park premávalo niečo ako rýchlo-vláčik. Vytváral spojenie medzi jednotlivými kupolami a zabezpečoval dopravu do vzdialených fariem.

Rada zasadala v riadiacej miestnosti Modulu 117. Zišli sme sa tam presne, len seržant mal ohlásené meškanie. Nečakali sme však naňho. Rade som už dopredu zaslal informáciu o rozhovore so Zemou a čakal som vlastne na ich reakciu. Zasadnutie som otvoril krátkou rekapituláciou našej dohody so Zemou. Kim ma v tomto podporila, lebo aj ona to ako veliteľka podpisovala a vedela o čom hovorím. Ostatným sa to nepáčilo. Hlavne to že sa dozvedeli až teraz, že musíme začať niečo platiť Zemi. Ale nakoniec akceptovali argument, že Zem našu výpravu financovala a treba jej to vrátiť. Nikto z prítomných nebol tak naivný aby veril, že to Zem robila len z humanizmu alebo túžbe o dosiahnutie cieľa skolonizovať Mars. S formou a obsahom mojej dohody nemal nikto problém. Diskusia bola ale dosť dlhá a do noci sme sa rozprávali o našich záväzkoch. Rozoberali sme ako plnenie postihne jednotlivé mestá a celkový ďalší rozvoj ekonomiky. Dohodli sme sa že vytvorím simuláciu rozvoja na nasledovné 3 roky a zašlem ju všetkým do NaCo.

Zem sa ozvala až po dvoch týždňoch. Bola to vlastne len čínska administratíva, ktorá mi zaslala dohodu na preštudovanie. V zaslaných dátach našiel Simon ukrytý vírus, ktorý sa mal rozbaliť a rozšíriť v našich AI. Mal zbierať a zasielať dáta na Zem a následne vytvoriť back-doory na umožnenie neautorizovaného prístupu. Zmazal som ho až po preštudovaní a požiadal som Simona aby monitoroval jeho komunikačné porty. A aby zasielal dáta v definovanom formáte, ale samozrejme s vymysleným obsahom.

Zaslaná zmluva však bola korektná. Presne v duchu v akom sme sa dohodli a bolo vidieť že na nej pracovali najlepší medzinárodní právnici. Bola už podpísaná prezidentom Harmonom a keďže som k nej nemal žiadne výhrady tak som ju tiež elektronicky sparafoval a zaslal späť. Ďalší kontakt prišiel až za týždeň. Tentokrát to boli opäť obaja prezidenti. Po úvodných zdvorilostiach prešiel Harmon k veci.

# Chris, tuto je spomínaná druhá a musím aj poznamenať že úplne posledná otvorená požiadavka Číny pred podpisom zmluvy o prímerí.

Bol som skutočne zvedavý. Neodpovedal som a tak Harmon po chvíli pokračoval.

# Aby som teda prešiel k veci. Bod sa týka vesmíru. Presnejšie jeho kolonizácie. Podľa tohto bodu musia byť sily vyrovnané aj vo vesmíre. Keďže Austrália skolonizovala Mars, požaduje Čína buď Vaše odvolanie a nastolenie dvojvládia na Marse, alebo kolonizáciu ďalšej planéty v slnečnej sústave pod jej kontrolou.

Harmon si odkašľal.

# Vaše odvolanie sme zamietli. Myslím, že by ste to aj tak neakceptoval a viedlo by to len k vyhláseniu Vašej nezávislosti. Že je tak?

Keďže som mlčal, Harmon pokračoval ďalej.

# Čína má už k dispozícii všetky vedecké poznatky ohľadom našich výskumov, problémy a riziká kolonizácie Marsu a stav aktuálneho postupu pri ostatných planétach. Nech to nenaťahujem. V hre sú len dva ďalšie možné ciele osídlenia. Venuša je prvá. Tvarom, obežnou dráhou, .. atď by ľudstvu najviac vyhovovala, ale jej atmosféra je natoľko toxická, že potrvá minimálne niekoľko storočí kým sa ju podarí zmeniť chemickou a biochemickou cestou. Procesy sú už naštartované a udržiavané, ale nie je možné ich urýchliť. Druhý cieľ je mesiac Jupitera Evropa. Ako viete, je to vlastne malá planétka, 2x väčšia ako pozemský mesiac. Čo je úžasné, je že je zložená hlavne z vody, presnejšie z ľadu, ktorý obaľuje kovové jadro planétky. To je zložené hlavne zo železa a niklu. Po rozmrazení by vznikol nádherný vodný svet.

# To je všetko pekné pán prezident, ale ako to súvisí so mnou? Skočil som mu do reči.

# Čína požaduje od nás podporu pre tento projekt, vrátane Vás. Ste človek, ktorý dokázal za 13 rokov zmeniť tvár Marsu na nepoznanie. Dokázal ste stmeliť ľudí a zvládnuť kolonizáciu celej planéty. Dokázal ste ho obrániť ako zvonku tak aj zvnútra. Mars-Con už ide svojou cestou a otvorene si priznajme, že v tomto čase už Vaša prítomnosť nie je až tak nevyhnutná. Pokiaľ sa nestane nič prevratné, tak ľudstvo na Marse, nech je tam situácia akokoľvek krehká sa už udrží a Mars sa bude ďalej rozvíjať.

# Čo konkrétne sa odo mňa požaduje? Musel som sa naozaj ovládať aby som nevybuchol v návale hnevu. Tu do rozhovoru vstúpil Kao-Wong.

# Pán Sheppard, požadujeme Vaše skúsenosti. Vašu rozhodnosť a schopnosť vyhodnocovať situáciu a predvídať jednotlivé kroky. Boli by sme radi ak by ste sa zúčastnil na prípravných prácach. Aj tak sa musíte zúčastniť na akte podpisov mierových zmlúv za Mars. A na cestu nazad sa musia lode znovu pripraviť a naložiť. A nezabúdajme, že Mars a Zem musia byť vo vhodnej pozícii aby sa cesta dala uskutočniť. To čo žiadame, je aby ste tých pár mesiacov na Zemi strávil prácou na tomto projekte pre nás.

Zamyslel som sa. To má skutočne pravdu. Trochu som schladol.

# Dobre pán prezident, súhlasím. Kedy má prebehnúť podpis mierových zmlúv a kde?

# Zem a Mars budú najbližšie vo vhodnej konštalácii za 16 dní. Potom by sme museli čakať dva roky na tak priaznivé postavenie planét. Vďake tejto pozícii bude cesta trvať len približne 4 mesiace. Dovtedy aj bude na Zemi trvať prímerie.

Uff, tak to je teda skutočne narýchlo. Pomyslel som si. Ale Ariell III je na obežnej dráhe a cestu by mala v pohode zvládnuť... Asi mali pravdu.

# Dajte mi čas do zajtra, ozvem sa Vám či to stíhame. Obaja prezidenti na druhej strane pritakali a spojenie sa prerušilo.

Zostal som zamyslene sedieť v riadiacom module. Takto ma našla aj Eleanor. Hneď vedela že sa niečo stalo. Nechala ma sedieť a bez slova robila okolo mňa v miestnosti poriadok. Takto som sedel a rozmýšľal viac než hodinu. Zatiaľ sa zotmelo. Svetlá v Module sa automaticky rozžiarili a všimol som si Eleanor ako s očami plnými sĺz sedí na posteli a pozerá na mňa.

„Kedy?“ Vyšlo z nej po chvíli.

Pozrel som na ňu a došlo mi že ani na chvíľu neváhala a hneď vedela o čo sa jedná.

Musím sa rozhodnúť do zajtra. Povedal som po pravde.

„Zavolám dievčatá. Oznám im to sám.“ Zdvihla sa a odišla von. Oprel som sa a zhlboka som sa nadýchol. Ešte som nebol úplne rozhodnutý, ale Eleanor to už vedela. Vstúpili dnu všetky tri. Eleanor im už asi niečo povedala, lebo boli úplne ticho a hneď si sadli všetky tri naraz na posteľ a pozorovali ma smutnými očami. Chvíľu som sa ešte rozvaľoval v kresle a premýšľal, ale nakoniec som prehovoril.

„Na Zemi prebiehajú rokovania o ukončení bojov. A to sa týka aj nás. Aj u nás prebiehali boje a Čína je oficiálne vo vojne s nami. Zem mi navrhla uzavretie mieru. Na to treba aby som sa vrátil a podpísal za Mars mierovú dohodu. Ak sa tak stane, Čína zastaví boje a zachránim Austráliu. V hre sú zrejme milióny životov. Vojna na Zemi skončí.“ Zhrnul som to všetko v pár vetách.

„Prečo ty?“ Vypadlo z Nataši. „Pover tým Doktorku.“

„To nejde. Priamo čínsky cisár trvá na mojej účasti. A Doktorka by cestu možno neprežila. Sama vieš v akom je stave.“ Zavrtel som hlavou. Nataša smutne pritakala.

„A čo ťa vôbec do nich? Veď nám môže byť jedno čo sa tam deje. Je to milióny kilometrov ďaleko. Ostaňme tu spolu a nech sa na Zemi bijú koľko len chcú...“ Prekvapene som zdvihol zrak a pozrel na Fatimu. Práve od nej som toto nečakal. Od Eleanor áno, ale od Fatimy, ktorá bola od prírody milá, pomáhala komu mohla, bola ochotná sa obetovať, ... od nej to bola naozaj neočakávaná reakcia. Bol to prejav zúfalej sebeckosti, beznádeje. Eleanor jej položila ruku na plece a na mňa len smutne pozerala. Vstal som a prešiel som sa po miestnosti. Dievčatá stále sedeli na posteli vedľa seba a pozerali na mňa.

Eleanor nakoniec vstala a podišla ku mne. „Si rozhodnutý. Kedy?“

„Za pár dní. A vrátim sa najskôr o pár mesiacov.“ Vstali aj Nataša s Fatimou a prišli k nám. Všetky ma objali a začali plakať.

Vojna na Zemi naozaj skončila 1.8.2181. Cisár dodržal sľub a hneď po mojom akceptovaní návratu na Zem podpísal prímerie s Austráliou. Prezident Harmon mi osobne ďakoval v mene celého obyvateľstva Austrálie a udelil mi ďalšie vysoké vyznamenanie - Plaketu za mier. Na Zemi boli samozrejme odvysielané reportáže o mierových jednaniach a novinári sa nakoniec dostali aj k samotnej mierovej dohode. Moja účasť bola v rámci 36 bodov rozpísaných na viac ako 100 stranách vlastne zanedbateľná a nik na Zemi to nebral ako obetu z mojej strany.

Koniec ukážky

Table of Contents

Titulná strana

OBSAH

Mier